stanford-oval/wikipedia huggingface dataset:
Alie Ward
Ologies-podcast

Vuonna 2017 Ward alkoi juontaa Ologies-nimistä tiedepodcastia. Nimi tulee siitä, miten monella alalla on englanniksi ology-pääte (esimerkiksi psychology, volcanology ja cosmology). Podcastissa Ward haastattelee joka viikko eri alan asiantuntijaa.
Ologies on yleensä Apple Podcastissa kolmen suosituimman tiedepodcastin joukossa. Podcastia pidetään hyvänä esimerkkinä siitä, miten tieteestä saadaan saavutettavampaa ja kiinnostavampaa.
Idean podcastiin Ward sai jo vuonna 2002. Huhtikuussa 2024 podcastilla oli jo 387 jaksoa. Ologiesista on julkaistu myös lyhyempiä, lapsille suunnattuja jaksoja. Lapsille suunnatut jaksot, Smologies, on muokattu varsinaisista podcast-jaksoista niin, että ne ovat noin 20 minuuttia pitkiä eikä niissä ole kiroilua.
Filmografia

| Vuosi | Nimi | Rooli | Huomautuksia |
| --- | --- | --- | --- |
| 1998 | Nash Bridges | Miranda | 9 jaksoa |
| 1999 | Where's George | Anita |  |
| 2001 | Roswell | Deb | 2 |
| 2002 | Kukkulan kuningas | Becky | 1 jakso |
| 2002 | Poliisipäällikkö Mannion | Mary Sleight | 1 jakso |
| 2003 | Seitsemäs taivas | Betty | 1 jakso |
| 2005 | Greyn anatomia | Tina Herman | 1 jakso |
| 2006 | Death Ride | Meikki tyttö |  |
| 2012 | Key & Peele | Ystävä | 1 jakso |
| 2012 | Murderbot Productions |  | 1 jakso |
| 2013 | Drunk History | Oma itsensä - selostaja | 1 jakso |
| 2017 | Sidekick with Matt Mira | Vieras | 1 jakso |
| 2018 | Don't Go Alone | Tarinankertoja | 3 jaksoa |
| 2018 | Brainchild | Tiede-nainen | 13 jaksoa |
| 2020 | 100 humans | Juontaja | 8 jaksoa |
Ales Furundarena

Ales Furundarena (s. 23. kesäkuuta 1963) on espanjalainen näyttelijä. Hän näytteli tv-sarjassa Serranon perhe koulupsykologia nimeltä Fernando.
Elokuvat

Rigor mortis (1998)
Salir pitando (2007)
Televisio

La novia de Frankenstein (1988)
Juntos y revueltos (1994)
Los ojos de la ciudad ETB (1998)
Señoría de Larrea (1999)
Ala-Dina (2000)
Periodistas (2000)
Policías en el corazón de la calle (2001)
Javier ya no vive solo (2002)
El comisario (2004)
Los Serrano (suom. Serranon perhe) (2003–2008)
Teatteri

Yo satán (2005-06)
Muerte accidental de un anarquista (2003)
Pepe el romano (2002)
Cabaret caracol (2000)
La ratonera (1998-99)
Romulo el grande (1998)
Malvaloca (1998)
Los cómicos del carro al suroeste (1995)
Esperando a Godot (1994)
Zanahorias en el vientre de la bestia (1993)
Domingueros (1992)
Teatro Mohicano (1991)
Canal TVT" (1990)
Aiheesta muualla

Ales Furundarena Internet Movie Databasessa. (englanniksi)
Alkuperä

Kansikuva.
Alkuperä on 26. lokakuuta 2006 julkaistu Lordi-aiheinen sarjakuva-albumi. Sarjakuvan tekoon ovat osallistuneet Tomi "Mr. Lordi" Putaansuu, Petri Hiltunen ja Mattipekka Ratia ja sen on kustantanut Arktinen Banaani.
Sarjakuva-albumi on järjestyksessään ensimmäinen "virallinen" Lordin sarjakuva-albumi ja se kertoo jokaisen Lordissa vaikuttavan hirviön syntytarinan sarjakuvan muodossa.
Aiheesta muualla

Arktisen Banaanin esittely sarjakuva-albumista (Arkistoitu – Internet Archive)
Juho Salo: Lordin oma sarjakuva-albumi! (Arkistoitu – Internet Archive) Kvaak.fi 4.12.2006.
Tatu Junni: Lordi-sarjakuvat Alkuperä ja Verenjano (Arkistoitu – Internet Archive). Plaza.fi 8.5.2007.
Amun-Re

| Amun-Re |
| --- | --- |

Pelaajia:  3-5
Ikäsuositus:  12+
Pelin kesto:  60-90 min
Monimutkaisuus:  keskitasoa
Strategisuus:  korkea
Satunnaisuus:  matala
 BoardGameGeek 
Amun-Re on Reiner Knizian suunnittelema ja Hans im Glückin sekä Rio Grande Gamesin julkaisema Egyptiin sijoittuva lautapeli. Peliä voi pelata 3-5 pelaajalla, mutta parhaimmillaan se on 5 pelaajalla.
Peli kestää kuusi vuoroa ja jokainen vuoro koostuu kuudesta vaiheesta:
Provinssien arvonta - 15 provinssin pakasta arvotaan satunnaisesti pelaajien lukumäärän verran laudalle
Huutokauppa - pelaajat hankkivat itselleen uuden provinssin huutokauppaamalla
Ostelu - pelaajat saavat ostaa haluamansa määrän kiviä, kortteja ja maanviljelijöitä
Uhraus - pelaajat uhraavat toisiltaan salassa rahamäärän ja yhteissumma määrittää sadon suuruuden
Rahan keräys - pelaajat saavat tuloja provinsseistaan
Pisteytys - tapahtuu vain kolmannen ja kuudennen kierroksen lopussa. Pelilaudalta poistetaan kaikki paitsi kivet ja pyramidit ensimmäisen pisteytyksen jälkeen
Pelilauta koostuu 15 erilaisesta provinssista ja pelilautaa halkovasta Niilistä. Provinssit eroavat toisistaan sijainniltaan ja ominaisuuksiltaan. Joissain provinsseissa (erityisesti Niilin rannalla) keskitytään maanviljelyyn, kun taas toisaalla rahaa voi saada kaupankäynnillä. Kukin pelaaja hankkii itselleen aina kolme provinssia ennen pisteytyskierrosta.
Amun-Re on yleensä tasapainottelua pisteiden keruun ja rahan haalimisen välillä. Rahalla voi ostaa parempia provinsseja tai enemmän kiviä, mutta paras strategia on yleensä jokin sopiva kompromissi. Pelissä kerätään pisteitä pyramidien, temppelien ja pistekorttien avulla. Pelin lopuksi rikkaimmat pelaajat saavat myös muutamia ylimääräisiä pisteitä. Eniten pisteitä kerännyt pelaaja voittaa pelin.
Alli Wiherheimo

Alli Wiherheimo vuonna 1952.
Alli Oivikki Wiherheimo (vuoteen 1905 Grönhag; 27. maaliskuuta 1895 Helsinki – 15. kesäkuuta 1978 Helsinki) oli Kotiliesi-naistenlehden ensimmäinen päätoimittaja 1922–1963 ja opetusneuvos. Hän toimi myös Suomen Naisten Kansallisliiton puheenjohtajana 1937–1938 ja Suomen Akateemisten Naisten Liiton puheenjohtajana 1938–1945.
Wiherheimon vanhemmat olivat rakennusmestari Anders Viktor Grönhag ja Amanda Poussa. Hänen veljiään olivat ministeri T. A. Wiherheimo ja kunnallistalouden asiantuntija Onni Wiherheimo. Wiherheimo valmistui ylioppilaaksi Helsingin Suomalaisesta Yhteiskoulusta vuonna 1913 ja opiskeli Helsingin yliopistossa englantia, saksaa, estetiikkaa ja latinaa. Hän valmistui filosofian kandidaatiksi 1919 ja maisteriksi 1920.
Opiskeluaikoinaan Wiherheimo tutustui Maila Talvioon, jonka kautta sai käännöstöitä WSOY:ltä. Vuosina 1919–1922 Wiherheimo työskenteli WSOY:n kustannustoimittajana, minkä jälkeen häntä pyydettiin vastaperustetun Kotilieden ensimmäiseksi päätoimittajaksi. Hän jatkoi tehtävässä yli 40 vuotta.
Vuonna 1963 Wiherheimo sai opetusneuvoksen arvonimen työstään ”suomalaisen naiskansalaisen kasvattajana”. Samana vuonna hän sai Suomen Kulttuurirahaston tunnustuspalkinnon elämäntyöstään aikakauslehden toimittajana ja suomalaisen kotikulttuurin vaalijana ja kehittäjänä. Wiherheimon testamenttilahjoituksella perustettiin hänen nimeään kantava rahasto Suomen Kulttuurirahastoon. Sen kautta tuetaan nuoria suomalaisia naistieteilijöitä, joiden tutkimuskohteita ovat nykykielet, latina, Rooman kirjallisuus, teologia tai kotitaloustieteet.
Kirjallisuutta

Aikasalo, Päivi: Alli Wiherheimo: Uranaisen sydän.  Helsinki:  Otava, 2004.  ISBN 951-1-19157-8.
Metso, Marja: ”Toimittaja luo lehden, lehti toimittajan”: Alli Wiherheimon toimittajuuden oppivuodet Kotiliedessä 1922–1925.  (Pro gradu)  Tampereen yliopisto, 2005.  Teoksen verkkoversio.[vanhentunut linkki]
Aiheesta muualla

Elämäkerran takana: Alli Wiherheimo paransi naisten asemaa – mutta unohdettiin. Yle Areena. 7.12.2019.
American Le Mans Series -kausi 2003

American Le Mans Series -kausi 2003 oli American Le Mans Series -sarjan viides kausi.
Kilpailukalenteri

Meksikoon suunniteltu kilpailu peruttiin.
| Nro | Kilpailu | Rata | Päivämäärä |
| --- | --- | --- | --- |
| 1 |  Sebringin 12 tunnin ajo | Sebring International Raceway | 15. maaliskuuta |
| C |  Grand Prix of Mexico | Autodromo Hermanos Rodriguez | 6. huhtikuuta |
| 2 |  Atlantan Grand Prix | Road Atlanta | 29. kesäkuuta |
| 3 |  Sonoman Grand Prix | Sonoma Raceway | 27. heinäkuuta |
| 4 |  Le Grand Prix de Trois-Rivières | Circuit Trois-Rivières | 3. elokuuta |
| 5 |  Grand Prix of Mosport | Mosport | 17. elokuuta |
| 6 |  Road America 500 | Road America | 24. elokuuta |
| 7 |  Sports Car Championships | Mazda Raceway Laguna Seca | 7. syyskuuta |
| 8 |  Grand Prix Americas | Miamin katurata | 27. syyskuuta |
| 9 |  Petit Le Mans | Road Atlanta | 18. lokakuuta |
Kilpailujen voittajat

Yleiskilpailun voittajat lihavoituna.
| Nro | Rata | LMP900-voittajatalli> LMP900-voittajakuljettajat | LMP675-voittajatalli> LMP675-voittajakuljettajat | GTS-voittajatalli> GTS-voittajakuljettajat | GT-voittajatalli> GT-voittajakuljettajat | Raportti |
| --- | --- | --- | --- | --- | --- | --- |
| 1 | Sebring |  #1 Infineon Team Joest |  #20 Dyson Racing |  #3 Corvette Racing |  #23 Alex Job Racing | Raportti |
| 1 | Sebring |  Frank Biela  Marco Werner  Philipp Peter |  Didier de Radiguès  Chad Block  Chris Dyson |  Ron Fellows  Johnny O'Connell  Franck Fréon |  Sascha Maassen  Lucas Luhr | Raportti |
| 2 | Road Atlanta |  #38 ADT Champion Racing |  #37 Intersport Racing |  #4 Corvette Racing |  #24 Alex Job Racing | Raportti |
| 2 | Road Atlanta |  JJ Lehto  Johnny Herbert |  Duncan Dayton  Jon Field |  Kelly Collins  Oliver Gavin |  Jörg Bergmeister  Timo Bernhard | Raportti |
| 3 | Sonoma |  #1 Infineon Team Joest |  #16 Dyson Racing |  #3 Corvette Racing |  #23 Alex Job Racing | Raportti |
| 3 | Sonoma |  Frank Biela  Marco Werner |  Butch Leitzinger  James Weaver |  Ron Fellows  Johnny O'Connell |  Sascha Maassen  Lucas Luhr | Raportti |
| 4 | Trois-Rivières |  #1 Infineon Team Joest |  #37 Intersport Racing |  #4 Corvette Racing |  #23 Alex Job Racing | Raportti |
| 4 | Trois-Rivières |  Frank Biela  Marco Werner |  Jon Field  Duncan Dayton |  Kelly Collins  Oliver Gavin |  Sascha Maassen  Lucas Luhr | Raportti |
| 5 | Mosport |  #1 Infineon Team Joest |  #20 Dyson Racing |  #3 Corvette Racing |  #24 Alex Job Racing | Raportti |
| 5 | Mosport |  Frank Biela  Marco Werner |  Andy Wallace  Chris Dyson |  Ron Fellows  Johnny O'Connell |  Jörg Bergmeister  Timo Bernhard | Raportti |
| 6 | Road America |  #38 ADT Champion Racing |  #20 Dyson Racing |  #80 Prodrive |  #31 Petersen/White Lightning | Raportti |
| 6 | Road America |  JJ Lehto  Johnny Herbert |  Andy Wallace  Chris Dyson |  Jan Magnussen  David Brabham |  Craig Stanton  Johnny Mowlem | Raportti |
| 7 | Laguna Seca |  #1 Infineon Team Joest |  #16 Dyson Racing |  #80 Prodrive |  #23 Alex Job Racing | Raportti |
| 7 | Laguna Seca |  Frank Biela  Marco Werner |  Butch Leitzinger  James Weaver |  Jan Magnussen  David Brabham |  Sascha Maassen  Lucas Luhr | Raportti |
| 8 | Miami |  #38 ADT Champion Racing |  #20 Dyson Racing |  #80 Prodrive |  #23 Alex Job Racing | Raportti |
| 8 | Miami |  JJ Lehto  Johnny Herbert |  Andy Wallace  Chris Dyson |  Darren Turner  David Brabham |  Sascha Maassen  Lucas Luhr | Raportti |
| 9 | Road Atlanta |  #38 ADT Champion Racing |  #37 Intersport Racing |  #88 Prodrive |  #24 Alex Job Racing | Raportti |
| 9 | Road Atlanta |  JJ Lehto  Johnny Herbert |  Jon Field  Duncan Dayton  Larry Connor |  Alain Menu  Tomáš Enge  Peter Kox |  Jörg Bergmeister  Timo Bernhard  Romain Dumas | Raportti |
American Le Mans Series -kaudet
1999
2000
2001
2002
2003
2004
2005
2006
2007
2008
2009
2010
2011
2012
2013
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2003 American Le Mans Series
Käännös suomeksi
Alison Doody

Alison Doody vuonna 2013.
Alison Doody (s. 11. marraskuuta 1966 Dublin, Irlanti) on irlantilainen näyttelijä. Doodyn ensimmäinen roolisuoritus oli elokuvassa 007 ja kuoleman katse vuonna 1985. Rooli antoi hänelle hieman mainetta, lisää mainetta tuli vuonna 1989 Steven Spielbergin elokuvassa Indiana Jones ja viimeinen ristiretki, jossa hänellä oli näkyvä rooli. Nykyään Doody muistetaan useista tv-sarjoista, kuten Kuningas Salomon kaivokset (2004), Mysteerisin sormus (1992) ja Nainen trooppisessa paikassa (1989).
Valikoitu filmografia

007 ja kuoleman katse (1985)
A Prayer for the Dying (1987)
Taffin (1988)
Indiana Jones ja viimeinen ristiretki (1989)
Temptation (1994)
Major League II (1994)
Benjamin's Struggle (2005)
The Rapture (2009)
Valikoitu filmografia > Televisiossa

Echoes (1988)
Waking the Dead (2007)
Beaver Falls (2011-2012)
Aiheesta muualla

Alison Doody Internet Movie Databasessa. (englanniksi)
KD (täsmennyssivu)

KD, Kd ym. tarkoittaa seuraavia:
Suomen Kristillisdemokraatit, puolueen lyhenne KD, jäsenen lyhenne kd., suomalainen puolue.
KD, suomalainen kristillisdemokraattinen viikkolehti
Kristillisdemokraatit, Kd, ruotsalainen puolue
kansandemokraatti, kd., sosialistiseen yhteiskuntajärjestykseen pyrkivän poliittisen järjestön tai valtiojärjestelmän kannattaja
Suomen Kansan Demokraattisen Liiton jäsen
KD Avia, IATA-koodi KD, lentoyhtiö
kilodalton, kD, tuhat daltonia
Köln-Düsseldorfer Deutsche Rheinschiffahrt, KD, saksalainen laivayhtiö
KD tai Kd, dissosiaatiovakio kemiassa ja farmakologiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kd”, voi hakea sivunnimihaulla, laajalla sivunnimihaulla tai tekstihaulla.
KEDO

KEDO (lyhenne sanoista Korean Peninsula Energy Development Organization, suom. Korean niemimaan energia-alan kehitysjärjestö) on 9. maaliskuuta 1995 Yhdysvaltojen, Etelä-Korean sekä Japanin kesken perustettu kansainvälinen järjestö.  Järjestön tehtävänä on panna toimeen Yhdysvaltain ja Pohjois-Korean välistä vuonna 1994 laadittua puitesopimusta, jolla pyritään rajoittamaan Pohjois-Korean ydinvoimaohjelmaa, koska ydinvoimaohjelman tarkoituksena epäillään olevan ydinaseen kehittäminen.
Järjestön perustamisen jälkeen siihen on liittynyt uusia jäseniä seuraavasti:
Vuonna 1995: Suomi, Australia, Kanada, Uusi-Seelanti
Vuonna 1996: Argentiina, Chile, Indonesia
Vuonna 1997: EU, Puola
Vuonna 1999: Tšekki
Vuonna 2000: Uzbekistan
Suomi oli järjestön ensimmäinen yleisjäsen. Suomi luopui jäsenyydestään vuonna 2001, jonka jälkeen Suomi päätti kanavoida oman osallistumisensa EU:n kautta.
Kasper (täsmennyssivu)

Kasper tarkoittaa muun muassa seuraavia:
Kasper, miehen etunimi
Kasper-nukke, Kasperteatterin käsinukkehahmo
Kasper, sukunimenä:
Antero Kasper (1929–2010), suomalainen orkesterimuusikko
Eira Kasper (s. 1951), Cygnaeus-palkittu suomalainen rehtori
Gian-Franco Kasper (s. 1944), sveitsiläinen hiihdon järjestövaikuttaja
Marco Kasper (s. 2004), itävaltalainen jääkiekkoilija
Nolan Kasper (s. 1989), yhdysvaltalainen alppihiihtäjä
Peter Kasper (s. 1974), itävaltalainen jääkiekkoilija.
Alison Brie

| Alison Brie |
| --- | --- |
 Alison Brie San Diegon Comic-Conissa vuonna 2012.
Henkilötiedot
Koko nimi:  Alison Brie Schermerhorn
Syntynyt: 29. joulukuuta 1982 (ikä 41) Pasadena, Kalifornia, Yhdysvallat
Ammatti:  näyttelijä
Näyttelijä
Aktiivisena:  2004–
Aiheesta muualla
IMDb
Elonet
Alison Brie Schermerhorn, taiteilijanimeltään Alison Brie, (s. 29. joulukuuta 1982 Pasadena, Kalifornia) on yhdysvaltalainen näyttelijä, joka tunnetaan varsinkin pitkäaikaisista rooleistaan Annie Edisonina tilannekomediasarjassa Community ja Trudy Campbellina draamasarjassa Mad Men. Hän on esiintynyt myös muun muassa elokuvissa Scream 4 (2011), Viiden vuoden kihlaus (2012), Lego Elokuva (2014), BoJack Horseman (2014) Get Hard (2015), Sleeping with Other People (2015) ja How to Be Single (2016).
Nuoruus

Brie on opiskellut näyttelemistä California Institute of the Artsissa ja sai sieltä alemman korkeakoulututkinnon vuonna 2005. Hän opiskeli myös vuoden Glasgow’n Royal Scottish Academy of Music and Dramassa.
Yksityiselämä

Brie syntyi Hollywoodissa Charles Terry Schermerhornille ja Joanne Brennerille. Hänellä on yksi sisko, Lauren. Brien sukujuuret ovat hänen äitinsä puolelta juutalaiset ja isänsä puolelta hollantilais-englantilais-norjalais-saksalais-skotlantilaiset.
Brie meni maaliskuussa 2017 naimisiin näyttelijä Dave Francon kanssa. He olivat seurustelleet vuodesta 2012 ja kihlautuneet elokuussa 2015.
Aiheesta muualla

Kuvia tai muita tiedostoja aiheesta Alison Brie Wikimedia Commonsissa
Alison Brie Internet Movie Databasessa. (englanniksi)
Amund Maarud

| Amund Maarud |
| --- | --- |
 Maarud vuonna 2017.
Henkilötiedot
Syntynyt: 7. huhtikuuta 1981 (ikä 43) Nes, Norja
Ammatti:  muusikko
Muusikko
Tyylilajit:  blues 
Soittimet:  kitara 
Palkinnot
 Spellemannprisen Blues-kategoria 2011 
Aiheesta muualla
www.amundmaarud.no
  [ Muokkaa Wikidatassa ] [ ohje ]  
Amund Maarud (s. 7. huhtikuuta 1981 Nes) on norjalainen laulaja-lauluntekijä ja blueskitaristi. Hänen esikoisalbuminsa First Blues ilmestyi vuonna 1999. Maarud on tehnyt sekä soolouraa että esiintynyt osana The Grand -yhtyettä.
Aiheesta muualla

Kuvia tai muita tiedostoja aiheesta Amund Maarud Wikimedia Commonsissa
KEO Racing

KEO Racing on tanskalainen pikkuformulatalli. Talli perustettiin vuonna 2004, jolloin talli kilpaili Pohjoismaiden Formula Renault-sarjoissa. Vuosina 2007-2011 talli kilpaili Formula Renault NEC-sarjassa. Vuonna 2011 talli kilpaili myös Eurocup Formula Renault-sarjassa.
Alex Pastoor

| 0 | 1 | 2 |
| --- | --- | --- |

Henkilötiedot
Koko nimi: Alexander Pastoor
Syntymäaika: 26. lokakuuta 1966 (ikä 57)
Syntymäpaikka: Amsterdam, Alankomaat
Seura
Seura:  SCR Altach
Tehtävä: Päävalmentaja
Seurat
| Vuodet | Seura | O (M) |
| 1989–1995 1995–1997 1997–1998 1998–2001 |  FC Volendam  SC Heerenveen  RKC Harelbeke  Austria Lustenau | 183 (9) 63 (0) 18 (0) 45 (1) |
Valmennusura
2001 2001–2006 2005–2008 2008–2009 2009–2011 2011–2013 2014 2014 2015–2017 2019–:  AZ U19  AFC Amsterdam  SC Heerenveen (apuv.)  Jong Feyenoord  SBV Excelsior  NEC Nijmegen  SK Slavia Praha  AZ Alkmaar (apuv.)  Sparta Rotterdam  SCR Altach
 Seurajoukkueuran tilastot kattavat vain kansalliset sarjat.
Alex Pastoor (s. 26. lokakuuta 1966) on alankomaalainen jalkapallovalmentaja ja entinen keskikenttäpelaaja.
Ura pelaajana

Pastoor aloitti ammattilaisuransa FC Volendamissa vuonna 1989. Hän edusti seuraa kuuden vuoden ajan ja kuului Volendamin keskikentän johtaviin pelaajiin. Pastoorin aikana Volendam pelasi Alankomaiden pääsarjassa ja sijoittui parhaimmillaan kuudenneksi. Hänen viimeisellä kaudellaan Volendam eteni Alankomaiden cupin finaaliin, jossa se kuitenkin hävisi Feyenoordille 2–1.
Hän siirtyi kesällä 1995 SC Heerenveeniin, jossa pelasi kaksi hyvää kautta ja oli jälleen keväällä 1997 häviämässä cupin loppuottelua. Toisella kerralla Roda JC oli parempi maalein 4–2. Finaalitappiokauden jälkeen Pastoor siirtyi Heerenveenistä KRC Harelbekeen, jossa pelasi yhden kauden. Hän lopetti uransa itävaltalaisseura SC Austria Lustenaussa vuonna 2001.
Ura pelaajana > Meriitit pelaajana

Alankomaiden cup
Hopeaa (2): 1995, 1997
Ura valmentajana

Valmennusuransa Pastoor aloitti AZ Alkmaarin juniorivalmentajana kesällä 2001. Hän valmensi syksyn ajan seuran U19-joukkuetta, kunnes marraskuussa siirtyi amatööriseura AFC Amsterdamin päävalmentajaksi. Elokuussa 2005 Gertjan Verbeek nosti hänet apuvalmentajakseen SC Heerenveenin edustusjoukkueeseen. Pastoor jatkoi AFC:n päävalmentajana elokuuhun 2006 saakka.
AZ:n apuvalmentajan tehtävät Pastoor jätti kesällä 2008 ja siirtyi Feyenoordin organisaatioon juniorivalmentajaksi. Yhden kauden jälkeen hän jätti tehtävät siirtyen SBV Excelsiorin päävalmentajaksi. Pastoorin johdolla Excelsior sijoittui kaudella 2009/10 Eerste Divisien kolmanneksi ja nousi pääsarjaan. Ensimmäinen kausi liigassa päättyi sijalle 16. Hyvä menestys piskuisessa Excelsiorissa vei Pastoorin NEC Nijmegenin päävalmentajaksi kesällä 2011.
NECissä ensimmäinen kausi päättyi sijalle 8, mutta europelipaikkaa ei karsintojen kautta irronnut. Kausi 2012/13 oli vaikea ja Pastoorin suojatit jäivät liigassa vasta sijalle 15. Kun kausi 2013/14 alkoi sekin heikosti, NEC erotti Pastoorin elokuussa 2013.
Maaliskuussa 2014 Pastoor palasi valmennustehtäviin SK Slavia Prahan päävalmentajana.  Seura ei kuitenkaan uusinut Pastoorin sopimusta kauden jälkeen. Hän jatkoi uraansa AZ Alkmaarissa Marco van Bastenin apuvalmentajana. Syyskuussa 2014 hän nousi AZ:n päävalmentajaksi, kun van Basten jätti terveyssyistä tehtävänsä.  Pastoor ei kuitenkaan kerennyt luotsata AZ:n joukkuetta yhdessäkään ottelussa, sillä vain pari päivää nimitysuutisen jälkeen hän erosi tehtävästään. Seuran mukaan Pastoor ei päässyt yhteisymmärrykseen uuden sopimuksen ehdoista.
Tammikuussa 2015 Pastoor aloitti Sparta Rotterdamin päävalmentajana. Kausi päättyi Spartan osalta kahdeksanteen sijaan Eerste Divisiessä. Ensimmäisellä täydellä kaudellaan 2015/16 Pastoor luotsasi Spartan Eerste Divisien mestaruuteen ja seura nousi kuuden kauden jälkeen takaisin pääsarjaan. Kaudella 2016/17 Sparta säilytti sarjapaikkansa Eredivisiessä sijoituttuaan sijalle 15. Kaudella 2017/18 putoamiskamppailuun juuttunut Sparta erotti Pastoorin joulukuussa 2017, kun joukkue oli hävinnyt paikalliskamppailun Feyenoordille murskaavasti 7–0.
Maaliskuun puolivälissä 2019 Pastoorista tuli Itävallan Bundesliigassa sijalla 11 majailleen SCR Altachin päävalmentaja.
Ura valmentajana > Meriitit valmentajana

Eerste Divisie: 2016
Alter Ego (yhdistys)

Alter Ego ry on Helsingin yliopiston roolipeliyhdistys. Yhdistyksen tarkoituksena on edistää ja kehittää roolipeli- ja larp-harrastusta yliopistolla ja sen ulkopuolella sekä tarjota harrastemahdollisuuksia jäsenilleen.
Yhdistys on perustajajäsen Ropecon ry:ssä, joka järjestää Suomen suurimman ja kansainvälisestikin tunnetun roolipelitapahtuma Ropeconin. Alter Egon tunnuksessa on kuvattuna kaksi liitävää korppia. Järjestö julkaisee Alterations-nimistä jäsenlehteä. Kerhohuone sijaitsee HYYn tiloissa uudella ylioppilastalolla.
Yhdistyksen historia

Yhdistys perustettiin 25. lokakuuta 1994 humanistisen tiedekunnan roolipelijärjestöksi. Ensimmäisenä puheenjohtajana toimi Ville "Burger" Vuorela, joka tuli sittemmin roolipelipiireissä tunnetuksi julkaistuaan omia roolipelejään Burger Games -nimen alla.
22. maaliskuuta 1996 Alter Ego laajeni koko Helsingin yliopiston roolipeliyhdistykseksi, yhdistyttyään muiden tiedekuntien roolipelijärjestöjen kanssa. Yhdistyksen kaksi tärkeää vuosittaista juhlapäivää ovat syksyllä perustamis- eli vuosijuhla sekä keväällä laajenemisjuhla, joiden viettotavat nykyään vaihtelevat.
Aiheesta muualla

Kotisivut
Marko Junkkari: Ristiretki fantasiaan. Ylioppilaslehti 20.10.1996.
Alex Pettyfer

| Alex Pettyfer |
| --- | --- |

Henkilötiedot
Koko nimi:  Alexander Richard Pettyfer
Syntynyt: 10. huhtikuuta 1990 (ikä 34) Stevenage, Englanti
Näyttelijä
Aktiivisena:  2004–
Aiheesta muualla
IMDb 
Elonet
Alexander Richard Pettyfer (s. 10. huhtikuuta 1990) on brittiläinen näyttelijä, joka on tullut tunnetuksi roolistaan Alex Riderina Anthony Horowitzin kirjaan perustuvassa elokuvassa Alex Rider & Stormbreaker.
Tausta

Alex Pettyfer on kotoisin Isosta-Britanniasta, Hertfordshiren Stevenagestä. Hän syntyi näyttelijä Richard Pettyferille ja entiselle mallille, Lea Robinsonille (joka nykyään tunnetaan Lee Irelandinä). Hänen vanhempansa ovat eronneet ja nykyisin hänen äitinsä on naimisissa Michael Irelandin kanssa. Alexilla on myös velipuoli, James Ireland, josta on mahdollisesti tulossa maailmanluokan tenniksenpelaaja.